KATSO ― UUDET TIET JA UUDET JOET
Rakastan sanaa "katso". Se tarkoittaa samaa kuin "vau".
Se tarkoittaa: "Seisahdu ihmettelemään tätä ja hämmästy."
Raamattu on täynnä hetkiä, jolloin meidän tulee seisahtua -
ihailemaan jotakin. Koko Hillsongin tarina on sellainen.
Voin vain katsoa sitä ihmeissäni.
Jes. 43:15―20 "Minä, Herra, olen teidän Pyhänne, -
minä, Israelin Luoja, olen teidän kuninkaanne.
Näin sanoo Herra, joka teki tien mereen ja polun valtaviin vesiin, -
joka vei sotaan vaunut ja hevoset, sotaväen ja sankarit kaikki; -
he vaipuivat eivätkä nousseet, -
he raukenivat, sammuivat niinkuin lampunsydän: -
Älkää entisiä muistelko, älkää menneistä välittäkö.
Katso, minä teen uutta..."
Vau. Seisahdu katsomaan ja ihmettelemään tätä asiaa.
"...nyt se puhkeaa taimelle, ettekö sitä huomaa?
Niin, minä teen tien korpeen, virrat erämaahan."
"Katso, minä luon uutta."
Tien korpeen ja virrat erämaahan.
Bobbie ja minä olemme jo vuosia aloittaneet uuden vuoden -
Queenslandin aurinkoisessa Noosassa.
Eräs hyvä ystäväni on pastori, joka matkustaa ja profetoi paljon.
Kun olen lomalla, istumme aamiaisella neljä tuntia -
ja puhumme elämästä ja siitä, mitä Jumala on pannut sydämiimme.
Steve on niitä ihmisiä, jotka puhuvat vähän, mutta asiaa.
Pidän siitä, miten hän puhuu minulle ja kauttani seurakunnalle.
Hän alkoi puhua minulle tällaisista "katso-hetkistä", -
tiestä korvessa ja virroista erämaassa.
Innostun, kun mietin ja pohdin tuota ajatusta.
Raamattu on täynnä hetkiä, jolloin tulee pysähtyä ja ihmetellä.
Ihmetystä on monenlaista.
Joskus ihmettelemme asioita, jotka tuntuvat meistä oudolta.
Joskus taas olemme ihmeissämme, kun asiat menevät niin hyvin.
Ja sitten on niitä hetkiä, jolloin olemme sanattomia hämmästyksestä.
Jumalan hyvyys ja uskollisuus saavat minut usein ihmetyksen valtaan.
Olen ihmetyksen vallassa seuratessani seurakuntaamme.
Niin paljon hienoja asioita, uusia kaupunkeja ja upea tulevaisuus.
Se on minulle ihmetyksen aihe.
Jesajan kirjan luvussa 43 Jumala tekee -
viisi uskomatonta julistusta. Puhun seurakunnan näkökulmasta, -
mutta voit hyvin soveltaa ne omaan elämääsi.
Ensin Jumala sanoo jakeessa Jes. 43:15: "Minä pystyn tähän."
"Minä, Herra, olen teidän Pyhänne, -
minä, Israelin Luoja, olen teidän kuninkaanne."
Jumala sanoo olevansa Herra, Pyhä, Luoja ja Kuningas.
Hän haluaa sanoa, että pystyy hoitamaan elämässäsi olevat asiat.
Voit luottaa Häneen, Hän on Jumala.
Toinen ihmeellinen julistus on: "Olen tehnyt sen ennenkin."
Jumala alkaa puhua faaraon armeijasta, -
jonka Hän heitti mereen, sekä omasta kansastaan.
Jae 16 "Näin sanoo Herra, joka teki tien mereen ja polun valtaviin vesiin".
Se on totta. Jumala on tehnyt sen ennenkin.
Hän puhuu vanhasta uudesta asiasta -
eli siitä, kun vapautti israelilaiset Egyptin orjuudesta.
Hän puhuu tuosta ihmeestä ja muistuttaa meitä siitä, -
että teki tien mereen ja polun vesiin. Hän on tehnyt sen ennenkin.
Hän muutti faaraon sydämen ja antoi Israelille tien vapauteen.
Kolmas julistus on: "Aion tehdä sen uudestaan."
"Aion tehdä toisenkin uuden asian." Uskon tähän hengessäni -
ja olen siitä innoissani, sillä jakeessa 18 sanotaan: -
"Älkää entisiä muistelko, älkää menneistä välittäkö.
Katso, minä teen uutta; nyt se puhkeaa taimelle..."
Jumala lupaa tehdä jälleen jotain uutta, mutta pidän siitä, -
että Hän sanoo: "Älkää entisiä muistelko, älkää menneistä välittäkö."
Olemme nähneet paljon ihmeitä ja hienoja mahdollisuuksia -
ja voimme todella sanoa, että Hän on kaunistanut vuotemme hyvyydellään, -
mutta sentimentaalisuus murentaa asioiden merkityksen.
Tarkoitan, että tärkeintä on se, mitä on edessä, ei menneisyys.
Lapsenlapseni Willow, kaunis tyttö, oli käymässä luonani.
Meillä kasvaa ihmeköynnöksiä. Ne ovat minusta upeita.
Rakastan niiden punaista väriä, mutta Willow kysyi minulta -
kovin huolissaan, miksi maahan oli pudonnut kukkia.
Maahan pudonneilla kukilla ei ole enää merkitystä, niiden aika on ohi.
Niillä oli kukoistuksen aikansa, mutta tärkeintä ovat uudet kukat.
Se on totta myös elämässä. Meidän ei pidä katsoa vain taakse.
Vieressämme on pienempi rakennus, jossa kokoonnuimme ennen.
Olen kuullut ihmisten muistelevan, kuinka upea se joskus uutena oli.
Hillsin seurakuntamme oli tuolloin vain kolmannes siitä, mitä se on nyt.
Tärkeintä on se, mikä on edessämme, ei se, mikä on takanamme.
Herra sanoo: "Katso ja ihmettele, minä teen uutta."
Minun ei ole vaikea tarttua tähän, koska kuulin kerran jonkun sanovan: -
"Paras on vielä edessä." Kiitos Jumalalle, Hän tekee jotain uutta.
Vanhasta asiasta eli siitä, -
kun Jumala vapautti israelilaiset Egyptistä, oli kulunut 700 vuotta.
Jumala alkoi puhua heille jälleen uudesta asiasta.
Hän puhui siitä, että vapauttaisi kansansa Babyloniasta.
He saisivat palata Jerusalemiin ja rakentaa temppelin uudestaan.
Jumala sanoi tekevänsä uutta. Se on todella innostavaa.
Seuraavaksi Hän sanoo: "Tässä on hyvä vihje siitä."
Jae 19 "Niin, minä teen tien korpeen, virrat erämaahan."
Jumala antaa meille jotain uutta katsottavaksi ja ihmeteltäväksi.
Tien korpeen, virrat erämaahan.
Sanomani vuodelle 2016 on: "Katso ja ihmettele: Jumala antaa -
tien korpeen ja virrat erämaahan." Selitän kohta, mitä se tarkoittaa.
Viides julistus on: "Ettekö sitä huomaa?" Se on Jumalan haaste.
Voitko nähdä sen? Uskotko siihen? Odotatko sitä? Voitko tarttua siihen?
Ettekö sitä huomaa? Jumala puhuu sinun ja minun tulevaisuuteen -
aivan kuin puhui Israelin ja Juudan tulevaisuuteen: -
"Katsokaa ja ihmetelkää, minä teen uutta."
Kiitos Jumalalle siitä.
Pohditaan hetki Jumalan tekoja, mutta ei jäädä asumaan menneeseen.
Egyptin tapahtumien muistelu muistuttaa, mihin Jumala pystyi.
2. Mooseksen kirjan luvuissa 13 ja 14 kerrotaan, -
että Jumala muutti faaraon mielen, ja Israel pakeni kohti Punaistamerta.
Sitten israelilaiset joutuivat umpikujaan erämaassa.
Silloin Jumala johdatti heitä vähän matkaa takaisin paikkaan, -
jossa heidän edessään oli Etam. Siellä vuoret kohtaavat meren.
Sen läpi oli mahdoton kulkea. Heidän takanaan oli Migdol.
Siitä puhutaan luvussa 14. Migdol oli kuin sotilastukikohta.
Sieltä näki Egyptiin, joten he näkivät, mistä olivat lähteneet -
ja mitä tietä olivat tulleet, mutta myös faaraon hyökkäävän armeijan.
He tiesivät, ettei paluuta takaisin ollut, mutta eteenpäinkään ei päässyt.
Kolmas paikka oli Baal-Sefon, joka tarkoittaa myrskyn jumalaa.
Se oli saari Punaisessameressä. He näkivät sen edessään.
He eivät päässeet eteenpäin eivätkä taaksepäin, vaan olivat ansassa.
Joskus elämä tuntuu siltä.
Muuten, kun Jumala käski Mooseksen kohottaa sauvansa, -
vastaranta oli lähes 30 kilometrin päässä.
Taivaanranta on noin 22 kilometrin päässä. Vastaranta ei siis näkynyt.
Kuinka usein elämä, usko tai Jumalan palveleminen on tällaista?
Kun Bobbie ja minä tulimme Australiaan, olin noin 20-vuotias.
Kävin jumalanpalveluksissa Parramattassa tässä ihan lähellä.
Luuletteko, että osasin aavistaa, mitä Jumala tekisi kauttani?
Otimme uskonaskeleen ja tulimme tänne aavistamatta, mikä meitä odotti.
Mikähän sinua ja minua odottaa nyt horisontin takana?
Uusia teitä ja uusia jokia. Ajatelkaapa sitä.
Ajatelkaa teitä, jotka johtavat ylös kohti Jumalan suunnitelmaa -
ja jokia, jotka virtaavat alaspäin mukanaan taivaan siunauksia.
Uskon tiet johtavat aina siunauksen virtoihin.
Jakeen Snl. 15:24 mukaan taitava käy elämän tietä ylöspäin.
Kun tie tai polku kulkee vuoren rinnettä ylös, se usein seuraa jokea.
Saatat kavuta tietä pitkin ylöspäin, -
mutta joki virtaa alaspäin lähelläsi olevassa solassa.
Raamattu puhuu joista ja virroista enemmän kuin ehdin nyt puhua.
Uudessa testamentissa puhutaan elävän veden virroista.
Virroissa on elämää. Hesekiel puhui luvussa 47 saamastaan näystä, -
joka liittyi temppeliin. Siinä puhuttiin virroista, -
erityisesti virroista, jotka virtasivat ulos temppelistä -
ja koskettivat seisovaa vettä, sekä kaloista, elämästä ja kalastajista.
Hän sanoi, että kaikki, mihin virta koski, heräsi eloon.
Tuo virta virtasi alas seisoviin vesiin eli Kuolleeseenmereen.
Jerusalem sijaitsee selvästi merenpinnan yläpuolella, -
mutta Kuollutmeri on maapallon matalin kohta.
Siinä on valtavasti mineraaleja. Kävin Bobbien kanssa Jordanilla, -
ja uimme Kuolleessameressä. En tiedä, tekisinkö sen uudestaan.
Jos sinne menee, kannattaa peittää jokainen kehossa oleva reikä.
Jos silmiä ja sieraimia ei suojaa, vesi menee niihin aivan taatusti, -
ja se todella polttaa. Ihmiset kieriskelivät mudassa rannalla, -
koska se kuulemma parantaa. Itse etsin paranemista toisaalta.
Pidän kuitenkin ajatuksesta, että se, mikä virtaa Jumalan luota, -
herättää kuolleet asiat eloon.
Uskotaan, että saamme nähdä Jumalan luota virtaavia jokia, -
jotka menevät kaikkialle maailmaan ja tuovat mukanaan elämää synnin, -
sairauden ja köyhyyden keskelle. Miikan luvussa 4 on toisenlainen kuva.
Siinä kuvataan ihmisten virtaa, joka valuu sisälle temppeliin.
Sekin on upea kuva. Seurakuntana uskomme, -
että saamme nähdä ihmisten virtaavan temppeliin -
ja elämän virtaavan sieltä ulos. Uusia teitä ja jokia elämässäsi.
Uusien mahdollisuuksien teitä. Ne johtavat uusiin tilaisuuksiin, -
epätavallisiin ihmeisiin, uusiin horisontteihin ja tienraivaamiseen.
Ne johtavat paikkoihin, joita ei ole ennen tavoitettu -
ja uusiin korkeuksiin, joista voit katsella ja ihastella maailmaa.
Siellä voit vain pysähtyä ihmettelemään näkemääsi.
Bobbie ja minä kävimme Positanon yläpuolella Amalfin rannikolla.
Siellä on kaupunki nimeltä Nocelle. Menin sinne skootterilla.
Ennen sinne pääsi vain portaita pitkin, ja se on todella korkealla vuorella.
Siellä on polku, jonka italiankielistä nimeä en ehkä osaa lausua, -
Sentiero degli dei. Se tarkoittaa Jumalten polkua.
Kiipesin sen kerran, ja se saa riittää. Se oli todella kapea ja jyrkkä.
En osaa edes kuvailla, kuinka korkealla se oli, -
mutta siellä ei voinut kuin seistä ja ihastella upeaa maisemaa.
Seurakuntana meillä on edessämme vastaavia hetkiä.
Isä, kiitämme Sinua Sanastasi ja voimastasi.
Kiitos, että olet Herra, Pyhä, Luoja ja Kuningas.
Isä, Sinä pystyt tähän. Sinulla on homma hallussa.
Olet tehnyt sen ennenkin Egyptissä ja Babyloniassa ja uskomme, -
että teet sen taas. Ylistys ja kunnia Sinulle Jeesuksen nimessä!
Syvän kunnioituksen vallassa -
katselen Sinua
Herra on pyhä, Hän ilmestyi silmieni eteen
Taakoitettu sydämeni voi tuskin ottaa sitä kaikkea vastaan, -
kun katselen kauneuttasi saastaisilla silmilläni
Ainoa laulu, jonka sieluni osaa enää laulaa, kuuluu: -
Halleluja, halleluja, -
halleluja, Kuninkaani
Nyt tiedän, että olen nähnyt -
kirkkauden, joka ei voi jäädä näkymättömiin
Olen muuttunut ja muutun yhä, -
kun katson Sinua, Herra, ja uskon: -
Herra on pyhä, Hän ilmestyi silmieni eteen
Taakoitettu sydämeni voi tuskin ottaa sitä kaikkea vastaan, -
kun katselen kauneuttasi saastaisilla silmilläni
Ainoa laulu, jonka sieluni osaa enää laulaa, kuuluu: -
Halleluja, halleluja...
Tämä on Young&Freen uusi luku.
Meillä on asiaa. ―Aina on kyse Jeesuksesta.
Jännittää. ― Tulisipa enemmän kuin pari ihmistä.
Sitä ei tarvinne ottaa uudestaan.
Kolme, kaksi, hyppy!
Laulamme vielä kerran
UUSI ALBUMI SAATAVANA NYT
Kun katson Sinua silmiin, sydämeni herää eloon
Toit minut elämään, kun kohtasin Sinut
Tavoitan taivaisiin, juoksen syvälle, kurkotan leveälle
Sain kokea täydellisen rakkauden kanssasi
Tämä rakkaus on aitoa, etkä koskaan päästä irti
Se ei ole vain sanoja, se on rakkautta, jota en voi hallita
Tämä on todellista rakkautta
Vedät minua aina vain lähemmäs
Pidät sydämestäni kiinni loppuun asti
Löydän itseni vapaudessasi
Tämä on todellista rakkautta
Löydän itseni sydämessäsi
Haluan Sinut, haluan Sinut, et jätä minua pulaan
Olen Sinun, olen Sinun
Tämä rakkaus on aitoa, etkä koskaan päästä irti
Se ei ole vain sanoja, se on rakkautta, jota en voi hallita
Vedät minua aina vain lähemmäs
Pidät sydämestäni kiinni loppuun asti
Löydän itseni vapaudessasi
Tämä on todellista rakkautta
Vedät minua aina vain lähemmäs
Pidät sydämestäni kiinni loppuun asti
Löydän itseni vapaudessasi
Tämä on todellista rakkautta
Näky on minulle todella tärkeä.
Saarna oli kuvattu näkysunnuntaissamme, -
jolloin puhumme seurakunnalle tärkeitä asioista ja etsimme suuntaa.
Liity seuraan ensi viikollakin! Siunausta! Paras on vielä edessä.
Colour on liike, joka arvostaa naisen sydäntä ja uskoo siihen.
Se on nostanut tuhansia naisia seuraamaan kutsumustaan.
Colour-konferenssien tehtävä on varustaa naisia -
seuraamaan syvimpiä unelmiaan ja saamaan aikaan muutosta.
Haluamme antaa arvoa naiseudelle ja ihmisyydelle.
Colour 2016
Puutarhassa, kun malja tuntui olevan liian täynnä -
ja pahin oli vielä edessä, olin mielessäsi
Ristillä, kun kansa kirosi nimeäsi -
ja taivas käänsi kasvonsa pois, ajattelit minua yhä
Tiedän, että rakastit minua niin paljon
Käydessäsi läpi sen kaiken ajattelit minua
Kuolemakaan ei voinut estää rakkauttasi minuun
Kuolit, jotta minulla olisi elämä
Tätä suurempaa rakkautta ei ole
Tiedän, että rakastit minua niin paljon
Rakkautesi on yhä sama alussa ja ikuisesti
Laulan siitä kaikesta, mitä kärsit vuokseni
Laulan siitä kaikesta, mitä rakkautesi teki minussa
Rakkautesi ei muutu, se on sama alussa ja ikuisesti
Laulan siitä kaikesta, mitä kärsit vuokseni
Laulan siitä kaikesta, mitä rakkautesi teki minussa
Löysin Sinut
Olet aurinkoa kirkkaampi
Nousit varjoista -
ja istuuduit valtaistuimellesi
Olet korkeampi kuin taivas ja kaikki se, mitä näemme
Olet aurinkoa kirkkaampi
Nousit varjoista -
ja istuuduit valtaistuimellesi
Olet korkeampi kuin taivas ja kaikki se, mitä näemme
Löysin Sinut
Suomennos: Anni Lähteenmäki